
RAPORT DE SPECIALITATE
la proiectul de hotărâre
privind aprobarea Regulamentului de închiriere fără licitație publică a unor bunuri imobile din domeniul public și privat al municipiului Câmpulung Moldovenesc 


	        INIŢIATOR PROIECT DE HOTÃRÂRE:
  Primar, Negură Mihăiță

	Analizând proiectul de hotărâre privind aprobarea Regulamentului de închiriere fără licitație publică a unor bunuri imobile din domeniul public și privat al municipiului Câmpulung Moldovenesc, aducem următoarele precizări:
· Prin planul de măsuri întocmit în urma controlului  Camerei de Conturi Suceava se impune elaborarea și aprobarea unui nou regulament  pentru închirierea bunurilor imobile din domeniul public și privat al municipiului Câmpulung Moldovenesc armonizat cu legislația specifică în vigoare.
· Prezentul regulament propus în proiect soluționează acest lucru prin transpunerea legislației naționale în reglementare locală. 
· Acest regulament reglementează închirierea directă fără organizarea licitației publice a  unor bunuri imobile din domeniul public și privat al municipiului Câmpulung Moldovenesc în funcție de condițiile legale. Precizăm că pentru închirierea bunurilor imobile din domeniul public și privat închirierea fără organizarea licitației publice a se poate face în următoarele cazuri:
a) în cazul în care titularul dreptului de închiriere este o autoritate sau instituție publică centrală sau locală;
b) în cazul în care titularul dreptului de închiriere este o companie, societate sau regie autonomă aflată în subordinea, sub autoritatea sau în coordonarea titularului dreptului de proprietate sau de administrare, care are ca obiect de activitate gestionarea, întreținerea, repararea și dezvoltarea respectivului bun, dar numai până la finalizarea privatizării acesteia;
c) în cazul în care titularul dreptului de închiriere este o asociație de dezvoltare intercomunitară în care este membră unitatea administrativ-teritorială titulară a dreptului de proprietate, care are ca obiect principal de activitate gestionarea, întreținerea, repararea și dezvoltarea respectivului bun;
d) în cazul în care închirierea are caracter ocazional, pe o perioadă de cel mult 45 de zile, fără posibilitate de prelungire;
e) în cazul bunurilor proprietate publică cu destinația de garaje, locuri de parcare sau alte bunuri similare, care nu au destinații comerciale și pentru care, prin procedura specifică aprobată, este prevăzută o chirie fixă și sunt stabilite condiții de eligibilitate a titularului dreptului de închiriere;
f) în cazul bunurilor proprietate publică cu destinația de locuințe de serviciu pentru personalul din instituțiile și autoritățile publice centrale sau locale, inclusiv demnitari și asimilați;
g) în cazul bunurilor imobile proprietate publică sau al unor cote-părți din acestea, cu o suprafață utilă de maximum 10 mp;
h) în cazul în care închirierea se face către titulari ai unor drepturi de preemțiune recunoscute prin lege, cu respectarea prețului pieței.

	Petru celelalte bunuri regulamentul face trimitere la prevederile legale în vigoare.	
	Direcția Tehnică și Urbanism  primind spre analiză proiectul de hotărâre pentru aprobarea Regulamentului privind închirierea bunurilor din domeniul public și/sau privat al municipiului Câmpulung Moldovenesc, consideră că acest proiect este oportun.

